Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Hamas uhkaa Israelia uusilla väkivaltaisuuksilla, -
mikäli Israel ei välittömästi salli -
Qatarin kuukausittain lahjoittamien varojen siirtämistä Gazaan.
Israel lupasi USA:lle noudattaa linjaa, -
joka ei aiheuta yllätyksiä näiden kahden liittolaisen välille.
Lupaus suututti oppositiojohtaja Benjamin Netanjahun.
Hän sanoi sen vaarantavan Israelin turvallisuuden.
Vaikka Yhdysvallat on vaatinut -
Iranin ydinsopimuksen pidentämistä ja vahvistamista, -
Iranin vastavalittu presidentti Ebrahim Raisi korostaa, -
että Iran ei neuvottele alueellisista toimistaan ja ohjusohjelmastaan.
Islamistinen Hamas uhkaa kiihdyttää väkivaltaisuuksia Israelia vastaan, -
ellei Israel salli välittömästi Qatarin lahjoittamien varojen siirtoa Gazaan.
Qatarin kuukausittainen lahjoitus on tarkoitettu humanitaarisiin tarpeisiin.
Nimettömänä puhunut Hamas-virkamies kertoi -
Gazan tämänpäiväisen "vastarinta- liikkeiden" kokouksen tuloksista.
Siellä päätettiin, -
että Israelin painostamista jatketaan räjähdeilmapalloilla tehdyillä iskuilla-
sekä Gazan ja Israelin rajalla pidettävillä mielenosoituksilla.
On tärkeää korostaa, -
että Israel ei vastusta Qatarin avustusvarojen siirtoa Gazaan.
Mutta toisin kuin Netanjahun hallitus, joka salli Qatarin lähettilään tuoda -
salkuittain käteistä Hamasille Gazaan, -
Bennetin johtama hallitus on muuttanut toimintalinjaa.
Se vaatii, että mahdolliset avustusvarat on siirrettävä Gazaan -
palestiinalaishallinnon osoittamien, -
tiukemmin valvottujen pankkitilien kautta.
Hamas vastustaa vaatimusta jyrkästi.
Israelin viranomaiset kuitenkin uskovat, -
että asia saadaan ratkaistua mahdollisesti jo ensi viikolla, -
kun israelilainen valtuuskunta vierailee Egyptissä.
Muita aiheita. Israel lupasi Yhdysvalloille noudattaa -
"ei yllätyksiä liittolaisten välillä" -linjaa.
Asia suututti oppositiojohtaja Benjamin Netanjahun.
Hän sanoi, että lupaus vaarantaa Israelin kansallisen turvallisuuden.
Viime torstaina Israelin varapääministeri Jair Lapid antoi -
pöyristyttävän lupauksen USA:n ulkoministeri Antony Blinkenille.
Lapid lupasi, että Israel ei yllättäisi Yhdysvaltoja -
Iranin ydinohjelmaan liittyvissä asioissa.
Kyseisellä ohjelmalla valmistettavilla ydinaseilla on tarkoitus tuhota Israel.
USA on pyytänyt minultakin monia kertoja vastaavaa lupausta.
Israelillahan ei ole Yhdysvaltoja tärkeämpää liittolaista ja ystävää.
Mutta kun kysymys on turvallisuudesta ja koko olemassaolostamme, -
olen aina pidättänyt itsellämme oikeuden toimia itsenäisesti, -
Yhdysvaltoja informoimatta.
Joskus kerroin heille tulevista toimistamme, mutta monesti en.
Lapid―Bennett-hallitukselta meni kolme päivää -
tämän elintärkeän turvallisuuspilarin horjuttamiseen.
Tämä hallitus vaarantaa tulevaisuutemme.
Ja siksi aiomme kaataa sen nopeammin kuin uskotte.
Netanjahun kommentteja moitittiin Israelin poliittisella kentällä.
Hänen sanottiin toimineen vastuuttomasti -
ja uhranneen Israelin kansalliset edut -
omien poliittisten tarkoitusperiensä edistämiseen.
Israelin KAN-radion siteeraaman virkamiehen mukaan -
Netanjahun väite siitä, -
että ministeri Lapid olisi aiheuttanut USA:lle antamallaan lupauksella -
vakavaa haittaa Israelin turvallisuudelle, ei pidä paikkaansa.
Virkamiehen mukaan Yhdysvallat tietää hyvin, -
että Israel on säilyttänyt itsellään toimintavapauden Iranin suhteen.
USA tietää myös, että Israel valmis- tautuu sotilaalliseen vaihtoehtoon, -
eikä tämä ole yleensä ulkoministerien välinen asia, -
vaan se on presidentin ja pääministerin -
tai puolustusministerien välinen kysymys.
Israelilainen toimittaja kysyi -
USA:n ulkoministeriön tiedottajalta Ned Pricelta aiheesta. Price vastasi: -
"Mitä tulee kysymykseesi -
'ei yllätyksiä' -linjasta ja oppositiojohtajan kommenteista, -
voin todeta, että Israel on läheinen turvallisuuskumppanimme.
Vaihdamme tietoja ja teemme yhteistyötä -
monien yhteisten haasteiden ja uhkien parissa.
Yhteistyömme jatkuu näillä osa-alueilla."
Israelin puolustusvoimien (IDF) esikuntapäällikkö Aviv Kochavi -
vierailee paraikaa Washingtonissa. Hän tapaa siellä -
Yhdysvaltain virkaveljensä, neljän tähden kenraalin Mark Milleyn -
sekä USA:n puolustusministeri Lloyd Austinin.
Tapaamisissa on keskusteltu pääasiassa -
Iranin haitallisesta käyttäytymisestä, -
Hizbollahin ohjuskyvyistä Libanonissa sekä Gazaan liittyvistä haasteista.
Puolustushaarakomentajien neuvoston puheenjohtaja, -
kenraali Mark Milley isännöi Israelin puolustusvoimien virkaveljeään, -
kenraaliluutnantti Aviv Kochavia tänään Pentagonissa.
He keskustelivat monista yhteisistä huolenaiheista, -
kuten Lähi-idän tämänhetkisestä turvallisuustilanteesta.
Kenraali Milley vahvisti Yhdysvaltojen olevan edelleen sitoutunut Israeliin.
Myös puolustusministeri Austin osallistui tapaamiseen.
Israelin puolustusvoimat kertoi tiedotteessaan -
esikuntapäällikön selittäneen Washingtonissa, -
millaisen uhan paluu alkuperäiseen ydinsopimukseen muodostaa.
Hän oli myös korostanut, -
että Iranin ydinaseistautuminen tulee estää kaikin mahdollisin keinoin.
Lisäksi Yhdysvaltain ja Israelin armeijapäälliköt osallistuivat -
yhteiseen tiedustelu- ja operatiiviseen selontekoon.
Valkoisen talon lehdistösihteeri Jen Psaki vastasi -
Iranin uutta presidenttiä Ebrahim Raisia koskevaan kysymykseen.
Raisi on sanonut, ettei hän halua tavata presidentti Joe Bideniä -
eikä liioin osallistua v. 2015 ydin- sopimusta koskeviin keskusteluihin.
USA:lla ei ole tällä hetkellä diplomaattisuhteita Iranin kanssa.
Suunnitelmissamme ei myöskään ole johtotason tapaamisia, -
joten tältä osin muutoksia ei ole. Näkemyksemme on, -
että Iranissa päätäntävalta on korkeimmalla johtajalla.
Näin oli ennen vaaleja, näin on nyt ja luultavasti jatkossakin.
Ydinneuvottelujen kuudes kierros päättyi juuri.
Seitsemännestä kierroksesta ei ole vielä ilmoitettu.
Ryhmät käyvät parhaillaan neuvonpitoa hallitustensa kanssa.
Odotamme mielenkiinnolla tilanteen kehittymistä.
Iranin vastavalittu presidentti -
toimi ajatollahin hallinnon palveluksessa vuonna 1988, -
jolloin hän valvoi yhdessä kolmen muun henkilön kanssa -
tuhansien iranilaisten poliittisten vankien joukkoteloituksia.
USA ja EU asettivat hänelle sen vuoksi pakotteita.
Psaki korosti, että Raisi joutuu vastuuseen -
vahtivuoronsa aikana tapahtuvista ihmisoikeusloukkauksista.
Uusi presidentti tullaan asettamaan vastuuseen -
hänen vahtivuorollaan tapahtuvista ihmisoikeusloukkauksista.
Kehotamme voimakkaasti Iranin hallitusta, -
riippumatta siitä kuka on vallassa, vapauttamaan poliittiset vangit -
sekä kohentamaan ihmisoikeustilannetta -
ja kansalaisten vapauksia.
Haluan myös kommentoida pakotteita koskevaa keskustelua.
Asiaa puidaan paraikaa, kun kuudes neuvottelukierros päättyi juuri.
Käymme keskustelua siitä, -
millaisia toimenpiteitä pakotteiden osalta tarvitaan, -
jotta molemmat osapuolet voisivat palata jälleen ydinsopimuksen piiriin.
Kuten aiemmilla neuvottelukierroksilla on nähty, -
asiasta tullaan esittämään monenkirjavia puheenvuoroja -
sisäpolitiikkaa ajatellen.
Keskitymme nyt neuvotteluihin ja osallistumme niihin, kun ne jatkuvat.
Sitten Teheraniin. Iranin uusi presidentti Raisi -
piti ensimmäisen televisiopuheensa vaalivoittonsa jälkeen.
Hän arvosteli siinä länsimaita ja varoitti ensi kertaa Yhdysvaltoja.
Amerikkalaiset rikkoivat ydinsopimusta, -
ja eurooppalaiset eivät pitäneet kiinni sitoumuksistaan.
USA:lle haluankin korostaa, että teillä oli -
ydinsopimukseen perustuva velvollisuus poistaa pakotteet, -
mutta ette niin tehneet. Tehkää nyt se, mihin olette sitoutuneet.
Eurooppalaisia puolestaan neuvon, -
että teidän ei pidä missään tapauk- sessa alistua USA:n painostukseen.
Teidän on täytettävä omat ydinsopimusvelvoitteenne.
Suosittelen vakavasti Yhdysvalloille, -
että sen kannattaa pikaisesti toimeenpanna sitoumuksensa.
USA:n on poistettava pakotteet ja osoitettava siten olevansa luotettava.
Iranilaisilla ei ole hyvää käsitystä ydinsopimuksesta, -
koska he eivät ole nähneet siinä luvat- tujen etujen vielä koskaan toteutuvan.
Syy tähän on se, että Yhdysvallat purki sitoumuksensa -
ja eurooppalaiset puolestaan eivät ole pitäneet lupauksiaan.
Raisi painotti, -
että vaikka Iran hyväksyy vuoden 2015 ydinsopimuksen elvyttämisen, -
maa ei aio neuvotella alueellisista toimistaan -
tai ballistisesta ohjusohjelmastaan missään olosuhteissa.
Alueellisista asioista ja ohjuskysymyksistä emme neuvottele.
Kiitos seurasta. Osana TV7:n rukousaloitetta kannustan teitä -
rukoilemaan kanssamme tänään rauhaa ja pelastusta Mauritanialle.
Muistetaan myös vainottuja veljiämme ja sisariamme eri puolilla maailmaa.
Rukoillaan edelleen rauhaa ja pelastusta Jerusalemille ja Israelille.
Olen Jonathan Hessen. Hyvää ja siunattua iltaa! Huomiseen.